CELEX: 52002PC0103
Language: da
Date: 2002-02-21
Title: Forslag til Rådets afgørelse om afslutning af konsultationerne med Liberia i henhold til artikel 96 og 97 i Cotonou-aftalen

Avis juridique important

|

52002PC0103

Forslag til Rådets afgørelse om afslutning af konsultationerne med Liberia i henhold til artikel 96 og 97 i Cotonou-aftalen  /* KOM/2002/0103 endelig udg. */  

EF-Tidende nr. 020 E af 28/01/2003 s. 0012 - 0020

Forslag til RÅDETS AFGØRELSE om afslutning af konsultationerne med Liberia i henhold til artikel 96 og 97 i Cotonou-aftalen(forelagt af Kommissionen)BEGRUNDELSE1. Den 23. juli 2001 besluttede Rådet for Den Europæiske Union at indlede konsultationer med den liberiske regering i henhold til artikel 96 og 97 i Cotonou-aftalen. Denne beslutning var baseret på, at regeringen efter at være kommet til magten i 1997 ved flere lejligheder havde handlet i modstrid med sine forpligtelser i forhold til de væsentlige elementer i aftalens artikel 9. Den havde heller ikke opfyldt kravene om god regeringsførelse, da den manglende gennemsigtighed i forvaltningen af offentlige selskaber og ressourcer havde givet anledning til alvorlig korruption.2. Konsultationerne fandt sted i Bruxelles den 9. november 2001. Ifølge formandskabets og Kommissionens konklusioner [1] var de præget af en åben og konstruktiv atmosfære. Den Europæiske Union kunne således konstatere, at de liberiske myndigheder var rede til at afhjælpe problemerne, og den var opmuntret over, at de indgik følgende forpligtelser:[1]  Rådets generalsekretariat, dok. nr. 164/01 AVS.- systematisk at iværksætte retlige undersøgelser, hver gang der er alvorlige og bekræftede rapporter om, at medlemmer af de væbnede styrker har været indblandet i voldshandlinger over for civilpersoner, herunder i krigszonen i Lofa-distriktet- at udvide det igangværende uddannelsesprogram om menneskerettigheder til at omfatte alle sikkerhedsfolk- at gennemgå den relevante lovgivning for at nedsætte en troværdig og uafhængig menneskerettighedskommission med deltagelse af civilsamfundet- at gennemgå den relevante lovgivning for at nedsætte en troværdig og uafhængig national forsoningskommission med deltagelse af civilsamfundet- fortsat at anspore de centrale oppositionsledere til at vende tilbage til landet, især ved at trække anklagerne mod dem tilbage, og garantere deres personlige beskyttelse- offentligt at forpligte sig til ikke at chikanere ngo-medlemmer og journalister, der arbejder inden for lovens rammer, hvis de kritiserer regeringen- at forenkle og fremskynde procedurerne for at udstede kortbølgelicenser; at gennemgå lovgivningen med henblik på at ændre den samt tage sagerne vedrørende Radio Veritas og Star Radio op til fornyet behandling, hvis de anmoder herom- at gennemgå den relevante lovgivning for at nedsætte en troværdig og uafhængig valgkommission i tæt samråd med de vigtigste politiske partnere- at styrke retsprøvningsorganet, så det kan yde rådgivning og rette uafhængige henstillinger til regeringen- at forbedre udbetalingen af passende lønninger og godtgørelser til de offentligt ansatte, især inden for retsvæsenet- åbent at redegøre for alle indtægter fra halvstatslige organer og offentlige selskaber, bl.a. inden for skovbrugssektoren- at tage yderligere skridt til at liberalisere brændstof- og rissektoren for at sikre konkurrence og gennemsigtighed- at rette sig efter FN's krav i forbindelse med Liberias medvirken i konflikten i Sierra Leone, navnlig med hensyn til at bryde alle bånd til RUF.I konklusionerne af mødet hedder det også, at der skal føres en dybtgående dialog med de liberiske myndigheder om de forskellige punkter, der blev drøftet, med henblik på at forberede afslutningen af konsultationerne.3. Denne dybtgående dialog er nu afsluttet. Der blev afholdt to opfølgningsmøder mellem EU og Liberia i Monrovia, henholdsvis den 6. december 2001 og den 12. februar 2002, under forsæde af EU-formandskabet, som under det første møde var repræsenteret af Belgiens akkrediterede ambassadør i Liberia, med deltagelse af EU-formandskabets repræsentant for Manoflodsunionen, Hans Dahlgren, og under det andet møde af Spaniens akkrediterede ambassadør i Liberia. Lederen af Europa-Kommissionens delegation deltog i disse møder.Den 22. januar 2002 sendte EU-formandskabet og Europa-Kommissionen et brev til Liberias ambassadør ved EU [2] som svar på den midtvejsrapport af 19. December 2001, som den liberiske regering havde udarbejdet om situationen i landet [3].[2]  Rådets generalsekretariat, dok. nr. SGS2/0511 AVS.[3]  Den liberiske regerings svar på Den Europæiske Unions bekymringer af 19. december 2001.Dialogen var koncentreret om de foranstaltninger, som den liberiske regering foreslog at træffe for at opfylde ovennævnte forpligtelser. Følgende foranstaltninger er enten planlagt og/eller iværksat:- I den seneste tid har en række medlemmer af sikkerhedsstyrkerne været genstand for retlige undersøgelser i forbindelse med deres medvirken i sager, hvor menneskerettigheder er blevet krænket.- En plan for udvidelsen af undervisningen i menneskerettigheder til at omfatte alle sikkerhedsstyrker er under forberedelse.- De eksisterende menneskerettigheds- og forsoningskommissioner er ved at blive gennemgået. Der er planlagt et nationalt forsoningsforum i juli 2002, hvor alle oppositionsledere vil blive inviteret.- Præsident Taylor har offentligt opfordret oppositionslederne til at vende tilbage til Liberia og erklæret, at de vil blive beskyttet.- Der er planer om at styrke og udvide valgkommissionerne.- Radio Veritas vil få sin kortbølgelicens tilbage, og det overvejes at give Star Radio lov til at sende igen. Oppositionspolitikere vil få adgang til kortbølgesendeudstyr i valgperioden.- Et retsprøvningsorgan ("udvalget for reformen af retsvæsenet") vil blive styrket.- Der er planlagt foranstaltninger til at forbedre den offentlige forvaltning af skatteindtægter fra skovbrugssektoren og skibsregistreringen.- Rissektoren er ved at blive yderligere liberaliseret, og den største importør er ikke længere så dominerende.- Princippet om ekstern revision af de halvstatslige organer og de offentlige finansinstitutioner er blevet anerkendt.Der er dog stadig punkter, der giver anledning til stor bekymring:- Der rapporteres stadig om, at sikkerhedsstyrker begår forseelser over for civilbefolkningen og krænker menneskerettighederne.- Det er stadig usikkert, om myndighederne reelt har til hensigt at styrke menneskerettigheds- og forsoningskommissionernes uafhængighed.- Der er ikke stillet konkrete garantier for, at alle oppositionsledere vil blive behandlet lige i perioden op til valget i 2003.- Der er stadig ikke tilstrækkelig gennemsigtighed i forvaltningen af offentlige selskaber og indtægter fra halvstatslige organer, og der er ingen planer om at liberalisere brændstofsektoren.Med hensyn til den liberiske regerings overholdelse af FN's krav om at bryde alle bånd til Revolutionary United Front (RUF) i Sierra Leone vil FN's ekspertpanel tage på et nyt besøg på stedet i april 2002, hvilket vil kunne føre til en beslutning i FN's Sikkerhedsråd til maj.4. Liberias regering synes at have bekræftet, at den er rede til at indfri en række af de løfter, der blev afgivet ved indledningen af konsultationerne. Der kan berettes om visse konkrete resultater, men der hersker stadig stor usikkerhed om bæredygtigheden af den demokratiske og finansielle åbningsproces, som regeringen har lovet at indlede.Kommissionen foreslår derfor, at man bygger videre på de foreliggende resultater af konsultationerne og tilskynder Liberias regering til på et bæredygtigt grundlag at indføre demokratiske principper og god regeringsførelse:a) ved at fortsætte den politiske dialogb) ved at finansiere institutionel opbygning sideløbende med fattigdomslempelsec) ved gradvis og på visse betingelser at tage udviklingssamarbejdet med Liberia op igen.Konkret set forventes Liberias regering i den nærmeste fremtid:- at sikre et uafhængigt og effektivt retsvæsen- at foretage en ekstern uafhængig revision af offentlige finansinstitutioner og halvstatslige organer- at sikre oppositionslederes personlige sikkerhed og bevægelsesfrihed i Liberia- at nedsætte en uafhængig og effektiv menneskerettighedskommission- at gennemføre et uddannelsesprogram om menneskerettigheder for alle sikkerhedsstyrker- at nedsætte en uafhængig og effektiv forsoningskommission med ansvar for at organisere og lede et forsoningsforum (juli 2002)- at gennemføre beslutningerne om at udvide adgangen til kortbølgesending- at nedsætte en uafhængig og effektiv valgkommission- at fjerne monopolet på brændstofimporten.Disse foranstaltninger forventes at indgå i en generel udvikling hen imod en forbedring af situationen i Liberia med hensyn til menneskerettigheder, demokrati, retsstaten og god regeringsførelse, hvilket indebærer:- Forbedring af menneskerettighedssituationen og effektiv bekæmpelse af straffrihed.- Konstant styrkelse og sikring af pressefriheden.- Frie og retfærdige valg i 2003 på linje med internationale standarder, hvor alle oppositionsledere deltager på lige fod med kandidaten fra det regerende parti.- Større gennemsigtighed i forvaltningen af offentlige koncessioner og licenser samt i skatteindtægterne herfra.Det forventes også, at Liberia snart vil kunne anses for at have opfyldt FN's Sikkerhedsråds krav om at bryde alle bånd til RUF.I praksis vil situationen blive gennemgået hver sjette måned. I begyndelsen kan der ydes institutionel støtte med henblik på at gennemføre politiske og finansielle forpligtelser. Alt efter hvor hurtigt de politiske reformer gennemføres, kan der træffes beslutning om at afslutte forhandlingerne om 8. EUF inden undertegnelsen af det nationale vejledende program. Der vil derefter kunne foretages en første udbetaling med sigte på institutionsopbygning og direkte støtte til befolkningen i forbindelse med valget i 2003. Hvis dette valg anses for frit og retfærdigt, og situationen generelt set er forbedret, kan der foretages en anden udbetaling med sigte på støtte til infrastrukturer og fattigdomslempelse, og der kan gives meddelelse om tildelinger under 9. EUF.5. Hvad angår den betingede og gradvise genoptagelse af EU-bistanden til Liberia foreslår Kommissionen, at der træffes følgende foranstaltninger i henhold til artikel 96, stk. 2, litra c), og artikel 97, stk. 3, i Cotonou-aftalen:- Regelmæssig opfølgning i form af en tæt politisk dialog, med deltagelse af formandskabet for Den Europæiske Union og Europa-Kommissionen, og politiske evalueringer hver sjette måned.- Fortsat gennemførelse af de igangværende projekter, der finansieres i henhold til artikel 72 i Cotonou-aftalen.- Bidrag til regionale projekter, humanitære aktiviteter, handelssamarbejde og handelspræferencer berøres ikke.- Der kan ydes institutionel støtte til gennemførelse af foranstaltninger med henblik på at opfylde de forpligtelser, der blev indgået under konsultationerne.- Forberedelse af det nationale vejledende program under 8. EUF. Det opdeles i to trancher: en første tranche, der omfatter institutionsopbygning og direkte støtte til befolkningsgrupper, og en anden tranche, der består af en mere struktureret bistand. Undertegnelsen og gennemførelsen af den første tranche vil være knyttet til de reelle fremskridt, der gøres med at opbygge effektive demokratiske strukturer og forbedre den offentlige finansforvaltning. Gennemførelsen af den anden tranche vil være betinget af, at der afholdes frie og retfærdige valg i 2003, og at den politiske situation og regeringsførelsen generelt set forbedres.- Der vil blive ydet støtte til valgforberedelsen, forudsat at de almindelige betingelser for frie og retfærdige valg overholdes.- Der vil blive givet meddelelse om tildelingerne under 9. EUF, når der er afholdt frie og retfærdige valg.- Kommissionen vil fortsat varetage funktionen som national anvisningsberettiget på regeringens vegne og vil samarbejde med myndighederne med henblik på at fastsætte betingelserne for, at regeringen igen kan overtage denne funktion.6. I lyset af ovenstående og i overensstemmelse med artikel 9, 96 og 97 i Cotonou-aftalen, som allerede er taget i foreløbig anvendelse ved AVS-EF-Ministerrådets afgørelse nr. 1/2000, foreslår Kommissionen, at Rådet afslutter konsultationerne med Liberia og vedtager vedlagte afgørelse.Forslag til RÅDETS AFGØRELSE om afslutning af konsultationerne med Liberia i henhold til artikel 96 og 97 i Cotonou-aftalenRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,under henvisning til den interne aftale om de foranstaltninger, der skal træffes, og de procedurer, der skal følges, ved gennemførelse af AVS-EF-partnerskabsaftalen, som taget i midlertidig anvendelse ved den afgørelse, der blev truffet af repræsentanterne for medlemsstaternes regeringer den 18. september 2000, særlig artikel 3,under henvisning til forslag fra Kommissionen [4], og[4]  EFT C ...ud fra følgende betragtninger:(1) Liberias regering har ved flere lejligheder handlet i modstrid med sine forpligtelser i forhold til de væsentlige elementer i aftalens artikel 9. Den har heller ikke opfyldt kravene om god regeringsførelse, da der er konstateret alvorlige tilfælde af korruption.(2) Den 9. november 2001 blev der afholdt konsultationer med AVS-landene og Liberia i henhold til artikel 96 og 97 i AVS-EF-partnerskabsaftalen, hvor de liberiske myndigheder gjorde rede for deres synspunkter og indgik særlige forpligtelser, især med hensyn til menneskerettighedssituationen, de demokratiske principper, retsstaten og god regeringsførelse.(3) Der er for nylig taget positive skridt til at overholde disse forpligtelser. Der skal imidlertid stadig gøres en større indsats for at opfylde alle forpligtelserne og forbedre situationen på bæredygtig vis -TRUFFET FØLGENDE AFGØRELSE:Artikel 1De konsultationer, der er afholdt med Liberia i henhold til artikel 96 og 97 i AVS-EF-partnerskabsaftalen, afsluttes.Artikel 2De foranstaltninger, der er omhandlet i vedlagte udkast til brev, vedtages som relevante foranstaltninger i henhold til artikel 96, stk. 2, litra c), og artikel 97, stk. 3, i AVS-EF-partnerskabsaftalen. Disse foranstaltninger udløber to (2) år efter Rådets vedtagelse af nærværende afgørelse.Artikel 3Denne afgørelse får virkning på dagen for vedtagelsen.Denne afgørelse offentliggøres i De Europæiske Fællesskabers Tidende.Udfærdiget i Bruxelles, den [...]På Rådets vegneFormandBILAGBruxelles, denD(2002)UDKAST TIL BREV TIL UDENRIGSMINISTERENHr. Monie CAPTAN  Udenrigsminister  LiberiaHr. udenrigsministerDen Europæiske Union lægger yderst stor vægt på bestemmelserne i artikel 9 i AVS-EF-partnerskabsaftalen. Vores forbindelser er baseret på respekt for menneskerettigheder, demokratiske institutioner og retsstaten, der er væsentlige elementer i partnerskabsaftalen, og god regeringsførelse, der er et grundlæggende element i aftalen.Den Europæiske Union er derfor blevet bekymret over de krænkelser af menneskerettigheder i Liberia, der er rapporteret siden borgerkrigens afslutning, og den straffrihed, som sikkerhedsstyrkerne tilsyneladende nyder godt af i deres forhold til civilbefolkningen. Den manglende aktivitet fra den politiske opposition i landet, især op til valget i 2003, og meldinger om begrænsninger af udtryksfriheden har også givet anledning til stor bekymring. Den Europæiske Union er desuden blevet dybt foruroliget over den manglende gennemsigtighed i det offentlige regnskabssystem og risikoen for alvorlig korruption, især i forhold til forvaltningen af naturressourcer og udnyttelsen af monopoler. Den støtte, som Liberia har givet RUF, der er anklaget for grove krænkelser af menneskerettighederne i Sierra Leone, fik desuden Den Europæiske Union til at bakke op om de sanktioner, som FN's Sikkerhedsråd indførte i marts 2001.Den 23. juli 2001 besluttede Rådet for Den Europæiske Union derfor at indlede konsultationer med den liberiske regering i henhold til artikel 96 og 97 i Cotonou-aftalen med sigte på at undersøge situationen nærmere og forsøge at løse problemerne.Det indledende møde i konsultationerne fandt sted i Bruxelles den 9. november 2001. En række centrale spørgsmål blev drøftet, og den liberiske regering fremlagde sine synspunkter og indgik en række forpligtelser:- systematisk at iværksætte retlige undersøgelser, hver gang der er alvorlige og bekræftede rapporter om, at medlemmer af de væbnede styrker har været indblandet i voldshandlinger over for civilpersoner, herunder i krigszonen i Lofa-distriktet- at udvide det igangværende uddannelsesprogram om menneskerettigheder til at omfatte alle sikkerhedsfolk- at gennemgå den relevante lovgivning for at nedsætte en troværdig og uafhængig menneskerettighedskommission med deltagelse af civilsamfundet- at gennemgå den relevante lovgivning for at nedsætte en troværdig og uafhængig national forsoningskommission med deltagelse af civilsamfundet- fortsat at anspore de centrale oppositionsledere til at vende tilbage til landet, især ved at trække anklagerne mod dem tilbage, og garantere deres personlige beskyttelse- offentligt at forpligte sig til ikke at chikanere ngo-medlemmer og journalister, der arbejder inden for lovens rammer, hvis de kritiserer regeringen- at forenkle og fremskynde procedurerne for at udstede kortbølgelicenser; at gennemgå lovgivningen med henblik på at ændre den samt tage sagerne vedrørende Radio Veritas og Star Radio op til fornyet behandling, hvis de anmoder herom- at gennemgå den relevante lovgivning for at nedsætte en troværdig og uafhængig valgkommission i tæt samråd med de vigtigste politiske partnere- at styrke retsprøvningsorganet, så det kan yde rådgivning og rette uafhængige henstillinger til regeringen- at forbedre udbetalingen af passende lønninger og godtgørelser til de offentligt ansatte, især inden for retsvæsenet- åbent at redegøre for alle indtægter fra halvstatslige organer og offentlige selskaber, bl.a. inden for skovbrugssektoren- at tage yderligere skridt til at liberalisere brændstof- og rissektoren for at sikre konkurrence og gennemsigtighed- at rette sig efter FN's krav i forbindelse med Liberias medvirken i konflikten i Sierra Leone, navnlig med hensyn til at bryde alle bånd til RUF.Det blev også aftalt, at der skal føres en dybtgående dialog med de liberiske myndigheder om de forskellige punkter, der blev taget op under konsultationsmødet, med henblik på at afslutte konsultationerne. Denne proces er nu afsluttet. Den var koncentreret om de foranstaltninger, som regeringen selv foreslog at gennemføre for at opfylde forpligtelserne.De liberiske myndigheder har vist, at de er rede til at gøre fremskridt på de forskellige punkter, som Den Europæiske Union har taget op. Den Europæiske Union glæder sig navnlig over følgende:- I den seneste tid har en række medlemmer af sikkerhedsstyrkerne været genstand for retlige undersøgelser i forbindelse med deres medvirken i sager, hvor menneskerettigheder er blevet krænket.- En plan for udvidelsen af undervisningen i menneskerettigheder til at omfatte alle sikkerhedsstyrker er under forberedelse.- De eksisterende menneskerettigheds- og forsoningskommissioner er ved at blive gennemgået. Der er planlagt et nationalt forsoningsforum i juli 2002, hvor alle oppositionslederne vil blive inviteret.- Præsident Taylor har offentligt opfordret oppositionslederne til at vende tilbage til Liberia og erklæret, at de vil blive beskyttet.- Radio Veritas vil få sin kortbølgelicens tilbage, og det overvejes at give Star Radio lov til at sende igen.- Et retsprøvningsorgan ("udvalget for reformen af retsvæsenet") vil blive styrket.- Der er planlagt foranstaltninger til at forbedre den offentlige forvaltning af skatteindtægter fra skovbrugssektoren og skibsregistreringen.- Rissektoren er er ved at blive yderligere liberaliseret, og den største importør er ikke længere så dominerende.- Princippet om ekstern revision af de halvstatslige organer og de offentlige finansinstitutioner er blevet anerkendt.Mere generelt har regeringen tilkendegivet, at den vil værne om de grundlæggende rettigheder for alle borgere og indbyggere i Liberia.Følgende punkter giver dog stadig anledning til bekymring på trods af de forpligtelser, der er indgået:- Menneskerettighedssituationen skal stadig forbedres.- Der er stadig ikke tilstrækkelige garantier for, at alle kandidater vil blive behandlet lige i forbindelse med valget i 2003.- Der er stadig ikke gennemsigtighed i forvaltningen af de offentlige regnskaber, især hvad angår indtægter fra brændstof-, tømmer- og rissektorerne.Den Europæiske Union opfordrer endvidere de liberiske myndigheder til at fortsætte deres bestræbelser på at opfylde FN's krav med hensyn til deres forbindelser med RUF i Sierra Leone.På baggrund af ovenstående har Det Europæiske Fællesskab og dets medlemsstater besluttet at afslutte de konsultationer, der er afholdt i henhold til artikel 96 og 97 i AVS/EF-Cotonou-aftalen. I afventning af at der tages betydelige skridt til at opfylde de forpligtelser, der er indgået med hensyn til at værne om respekten for menneskerettigheder, demokrati, retsstaten og god regeringsførelse, besluttes det gradvis og på visse betingelser at genoptage EU's samarbejde i takt med de fremskridt, der gøres.Den Europæiske Union opfordrer navnlig den liberiske regering til at træffe følgende foranstaltninger i den nærmeste fremtid:- at sikre et uafhængigt og effektivt retsvæsen- at foretage en ekstern uafhængig revision af offentlige finansinstitutioner og halvstatslige organer- at sikre oppositionslederes personlige sikkerhed og bevægelsesfrihed i Liberia- at nedsætte en uafhængig og effektiv menneskerettighedskommission- at gennemføre et uddannelsesprogram om menneskerettigheder, der er udvidet til at omfatte alle sikkerhedsstyrker- at nedsætte en uafhængig og pålidelig forsoningskommission med ansvar for at organisere og lede et forsoningsforum (juli 2002)- at gennemføre beslutningerne om at udvide adgangen til kortbølgesending- at nedsætte en uafhængig og pålidelig valgkommission- at fjerne monopolet på brændstofimporten.Disse foranstaltninger forventes at indgå i en generel udvikling hen imod en forbedring af situationen i Liberia med hensyn til menneskerettigheder, demokrati, retsstaten og god regeringsførelse, hvilket indebærer:- Forbedring af menneskerettighedssituationen og effektiv bekæmpelse af straffrihed.- Konstant styrkelse og sikring af pressefriheden.- Forberedelse af frie og retfærdige valg i 2003 på linje med internationale standarder, hvor alle oppositionsledere deltager på lige fod med kandidaten fra det regerende parti.- Større gennemsigtighed i forvaltningen af offentlige koncessioner og licenser samt i skatteindtægterne herfra.Det forventes også, at Liberia snart vil kunne anses for at have opfyldt FN's Sikkerhedsråds krav i forbindelse med situationen i Sierra Leone.Hvad angår iværksættelsen af bistand har Fællesskabet besluttet at træffe følgende foranstaltninger i henhold til artikel 96, stk. 2, litra c), og artikel 97, stk. 3:- Regelmæssig opfølgning i form af en tæt politisk dialog, med deltagelse af formandskabet for Den Europæiske Union og Europa-Kommissionen, og politiske evalueringer hver sjette måned.- Fortsat gennemførelse af de igangværende projekter, der finansieres i henhold til artikel 72 i Cotonou-aftalen.- Bidrag til regionale projekter, humanitære aktiviteter, handelssamarbejde og handelspræferencer berøres ikke.- Der kan ydes institutionel støtte til gennemførelse af foranstaltninger med henblik på at opfylde de forpligtelser, der blev indgået under konsultationerne.- Forberedelse af det nationale vejledende program under 8. EUF. Det opdeles i to trancher: en første tranche, der omfatter institutionsopbygning og direkte støtte til befolkningsgrupper, og en anden tranche, der består af en mere struktureret bistand. Undertegnelsen og gennemførelsen af den første tranche vil være knyttet til de reelle fremskridt, der gøres med at opbygge effektive demokratiske strukturer og forbedre den offentlige finansforvaltning. Gennemførelsen af den anden tranche vil være betinget af, at der afholdes frie og retfærdige valg i 2003, og at den politiske situation og regeringsførelsen generelt set forbedres.- Der vil blive ydet støtte til valgforberedelsen, forudsat at de almindelige betingelser for frie og retfærdige valg overholdes.- Der vil blive givet meddelelse om tildelingerne under 9. EUF, når der er afholdt frie og retfærdige valg.- Kommissionen vil fortsat varetage funktionen som national anvisningsberettiget på regeringens vegne og vil samarbejde med myndighederne med henblik på at fastsætte betingelserne for, at regeringen igen kan overtage denne funktion.Den Europæiske Union vil fortsat følge situationen i Liberia på nært hold. Vi foreslår at fortsætte den tætte politiske dialog på basis af artikel 8 i Cotonou-aftalen.Med venlig hilsenPå Kommissionens vegne På Rådets vegne